மான்பார்த்து வாளிதொட்ட மால்சிவ நாராயணனை நான்பார்த்து மாதர்நகை பார்த்து இருந்தேனே. (2) மால் சிவநாராயணன் இந்தப் புலவரைப் பேணிப் பாதுகாத்த புரவலன்.  இது ஓர் அகப்பொருள் பாடல். பொருள் கைக்கிளை. மானின் மேல் அம்பு விட்ட மால் சிவநாராயணன் (இராமன்) பார்வை தன்மீது விழவேண்டும் என, மாதர் பலர் தன்னை நகைப்பதையும் பொருட்படுத்தாமல் தலைவி ஏங்குவதாக இந்தப் பாடல் அமைந்துள்ளது.  வெண்குருகே! நீரில் உள்ள மீனைப் பார்க்கிறாய். மீனைப் பிடித்ததும் அண்ணாந்து வானத்தைப் பார்க்கிறாய். நானும் (காமதேவனின் கொடியிலுள்ள) மீனைத்தான் பார்க்கிறேன். அவன் வில் விண் விண் எனத் தெறிப்பதைத்தான் பார்க்கிறேன். நீ பார்ப்பதோ மீனைக் கௌவும் வேளை. நான் பார்ப்பதோ காமவேளை. நீயும் நானும் சரிக்குச் சரி. நீயே சொல் இராமன் பார்வை என்மேல் படுமா? முல்லை முல்லையாய்த் தொடுத்து மோகமத னெய்யவந்த  வில்லை வில்லையாய் நறுக்கி மெல்ல மெல்லத் தாராயோ